Balke
Store norske leksikon,Kunst og estetikk,Arkitektur og landskap,Kirker, slott og gårder,Storgårder og herregårder,Norske storgårder
Balke er ei grend og flere gårder med samme navn i Østre Toten kommune, 500 meter nordvest for Lenaelvas utløp i Totenvika. Balke er kjent siden middelalderen, og allerede ved midten av 1300-tallet var Balke delt i to bruk, Østre Balke (gårdsnummer 59) og Vestre Balke (gårdsnummer 60). Østre Balke ble senere delt i to bruk, Oppistugga og Kjørkje-Balke; sistnevnte har navn etter Balke kirke, en middelalderkirke som ligger ved gården.
Vestre Balke har to hovedbygninger; den ene er opprinnelig fra 1700-tallet, ombygd i sveitserstil omkring 1880, den andre er oppført omkring 1800 og har veggmalerier og dekorasjoner utført i 1833 av maleren Peder Balke. Gården har vært i samme slekt siden 1711.Hovedbygningene på Vestre Balke og Østre Balke ble fredet i 1923. Les mer i Store norske leksikon Balke kirke bondegård norsk jordeiendomshistorie